Sidoo kale, waxa halkaasi hadal kooban ka jeediyey xafladaas, wasiiru dowlaha wasaaradda deegaanka, ka dibna waxa soo gunaanaday xafladaas wasiirka wasaaradda caafimaadka oo tallo-guud mar ah siiyey wasiirka xilka laga caydhiyey, kaasoo yidhi: “Waxa aad arkaysaa inta badan oo dhacda Nin soo jaray xawaare dhan 160-km oo jihadaa waqooyi ah, ka dibna, aad arkayso haddana isagoo jihadaa koonfureed jaraya 180-km, markaa waxaan leeyahay wasiir ku xigeenkan xilka laga qaaday, in aanu habayaraatee noqon nin xil-ka qaadistu badasho dhaqankiisii, nidaamkiisii, wax qabadkiisii, nabadeyntiisii iyo sidii hore ee uu ahaan jiray” ayuu yidhi Wasiir Xaglo-toosiye.
